PROCES VERBAL

Nr. 46 din 17.12.2008

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Alexandru BUREAN; Viorel CIBOTARU; Tudor TATARU.

Au lipsit: Boris FOCŞA; Veaceslav IONIŢĂ; Igor MUNTEANU.

Au asistat:

M. Scoarţă, vicedirector TV, T. Cotosova, producător, Programe pentru etnii în Departamentul programe TV, D. Ţurcanu, şef Direcţie monitorizare, relaţii cu publicul şi internaţionale, A. Caciuc, şef Direcţie programare, coordonare, emisie şi analiză Radio, S. Barbu, corespondent special, L. Mircea-Goia, corespondent special, Departamentul actualităţi TV, M. Matfei, asistent de proiect Asociaţia „Motivaţie”, F. Nagacevschi, expert APEL, reprezentanţi ai mijloacelor de informare în masă, ş.a.

Ordinea de zi:

1. Informaţii cu privire la întîlnirea cu telespectatorii şi radioascultătorii din raionul Ialoveni (raportori: A. Dubrovschi, membru C.O., D. Ţurcanu, şef Direcţie monitorizare, relaţii cu publicul şi internaţionale).

2. Informaţii cu privire la emisiunile pentru oamenii cu dizabilităţi (raportori: T. Vlas – şef Direcţie programare, coordonare şi emisie TV, A. Caciuc – şef Direcţie programare, coordonare, emisie şi analiză Radio).

3. Concepţia emisiunilor Redacţiei “Comunitate” TV (raportor: T. Cotosova, producător, Programe pentru etnii).

4. Propuneri privind întîlnirea cu reprezentanţii fracţiunilor parlamentare.

5. Diverse.

S-a votat începerea şedinţei cu modificarea ordinii de zi prin:

6. Aprobarea modificării grilei de emisie a postului TV „Moldova 1” prin difuzarea unei emisiuni noi „Extrem puls”.

“Pentru” – unanim.

La prima  întrebare, D. Ţurcanu a relatat despre întîlnirea cu publicul din raionul Ialoveni la care a participat şi A. Dubrovschi. În cadrul pregătirii întîlnirii cu telespectatorii şi radioascultătorii au fost distribuite 196 de anchete. Rezultatele anchetei demonstrează că cele mai vizionate sunt emisiunile informative, matinale şi muzicale. S-a accentuat importanţa realizării unor asemenea întîlniri pentru serviciul public al audiovizualului. Prin intermediul lor se stabilesc relaţii directe cu publicul. Au adresat  întrebări: L. Barbus, A. Dubrovschi, M. Şlapac, A. Burean, T. Tataru.

S-a luat act.

La a doua întrebare au vorbit M. Scoarţă şi A. Caciuc, informînd membrii C.O. despre emisiunile ce au conţinut reportaje despre persoanele cu dizabilităţi. La postul „Radio Moldova” este difuzat un ciclu de emisiuni dedicat problemelor acestor persoane.  M. Matfei a optat pentru creşterea numărului de astfel de emisiuni, pentru că prin intermediul acestora mulţi deznădejduiţi înţeleg că viaţa continuă. Au luat cuvîntul: M. Şlapac, A. Dubrovschi, L. Barbus.

      
S-a luat act.

La a treia întrebare T. Cotosova a relatat despre noua concepţie a emisiunilor Redacţiei „Comunitate”. L. Barbus a menţionat că s-a atras o atenţie deosebită unei noi concepţii pentru ca emisiunilor realizate de această redacţie să aibă diversitate tematică şi o ţinută artistică reuşită. Pe viitor, se va continua monitorizarea programelor pentru etnii. 
S-a luat act. 

La a patra întrebare au luat cuvîntul: M. Şlapac, L. Barbus, V. Cibotaru, T. Tataru, A. Dubrovschi, A. Burean. S-a propus organizarea unei întîlniri cu reprezentanţii fracţiunilor parlamentare pentru dialogarea privind noua concepţie de oglindire în mass-media a campaniei electorale. La această întrunire vor fi invitaţi membrii Consiliului Coordonator al Audiovizualului, Comisiei Electorale Centrale, cît şi cîte 2 reprezentanţi ai tuturor partidelor înregistrate. 
S-a luat act.

La ultima întrebare S. Barbu şi L. Mircea-Goia au înaintat spre aprobare modificarea grilei de emisie prin difuzarea saptămînală în ziua de luni a unei noi emisiuni „Extrem puls”. În această emisiune vor fi reflectate cazuri cu rezonanţă din activitatea forţelor de ordine. 

S-a votat: „Pentru” – unanim.

S-a hotărît:

1. A aproba modificarea grilei de emisie a postului TV “Moldova 1” prin introducerea unei noi emisiuni “Extrem puls” cu difuzare în ziua de luni orele 18.30, autori Sergiu Barbu şi Liliana Mircea-Goia.

Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

